b'\n_START_ARTICLE_\nKefar Kanna\n_START_SECTION_\nMaantiede\n_START_PARAGRAPH_\nKefar Kanna sijaitsee Israelin pohjoisosassa Galileassa noin 6 kilometri\xc3\xa4 Nasaretin kaupungista koilliseen.\n_START_SECTION_\nHistoria\n_START_PARAGRAPH_\nBysantin valtakunnan kaudella nykyisen kyl\xc3\xa4n paikalla oli juutalaista asutusta ja paikalta on l\xc3\xb6ydetty esimerkiksi synagogan j\xc3\xa4\xc3\xa4nteet. Kefar Kanna on jo pitk\xc3\xa4\xc3\xa4n liitetty Raamatussa esiintyv\xc3\xa4\xc3\xa4n paikannimeen Kanna. Yhteydest\xc3\xa4 kirjoitti esimerkiksi Franciscus Quaresmius 1600-luvulla. Paikka mainitaan my\xc3\xb6s useissa pyhiinvaeltajien matkakertomuksissa. Raamatullisen yhteytens\xc3\xa4 takia kyl\xc3\xa4\xc3\xa4n rakennettiin kirkkoja.\n_START_SECTION_\nV\xc3\xa4est\xc3\xb6\n_START_PARAGRAPH_\nKefar Kannan asukasluku oli vuoden 2017 lopussa 21\xc2\xa0967. Vuonna 1968 vastaava luku oli 4\xc2\xa0550 ja vuonna 2002 16\xc2\xa0100. Kefar Kannan asukkaat ovat arabeja. Kristityt muodostivat viel\xc3\xa4 vuonna 1968 kyl\xc3\xa4n asukkaiden enemmist\xc3\xb6n, mutta nykyisin asukkaiden enemmist\xc3\xb6 on muslimeja. Kristityt jakautuvat ortodokseihin, katolisiin ja kreikkalaiskatolisiin.'